आरटीए सचिव : पुलिस मदद के लिए डीसी को लिखा पत्र आईजी के दाेटूक: पत्र की क्या जरूरत, हमसे आकर मिलें
भास्कर न्यूज | अम्बाला सिटी
जिलेमेंजिम्मेदार अधिकारियों की फौज है और उनके कंधों पर नियमों को बनाए रखने की जिम्मेदारी है। बावजूद इसके अधिकारियों की नाक तले सड़कों पर ओवरलोडिड वाहन लोगों को कुचलकर आगे बढ़ रहे हैं। इस पर जब कार्रवाई की बात आती है तो पुलिस महज एफआईआर तक सिमट जाती है और आरटीए हादसों की रोकथाम की बात कहकर जिम्मेदारी से पल्ला झाड़ लेता है। इस पर आरटीए सेक्रेटरी का कहना है कि ओवरलोडिंग को लेकर माफिया काम कर रहा है जिस पर नकेल कसने के लिए डीसी को पत्र लिखकर पुलिस मदद मांगी है। मगर आरटीए सेक्रेटरी के इस जवाब पर आईजी डॉ. आरसी मिश्रा दोटूक बोले-पत्र लिखने की क्या जरूरत है, वह उनसे आकर मिलें। पुलिस हरसंभव सहायता के लिए तैयार है।
इनबारातियों की गई हादसे में जान| बुधवारको गांव मौली से एक तवेरा 11 बारातियों के साथ यूपी के मिर्जापुर स्थित गांव अमटा गांव की तरफ रवाना हुई थी। जब तवेरा अंबली-साढौरा मार्ग पर पहुंची तो गटके से भरे ओवरलोडिड डंपर से टकरा गई। हादसे में करनाल के गांव बरास निवासी अभिमन्यु, लीला, हुकम सिंह, कामा सिंह, अंग्रेज सिंह, सोनू धूम सिंह की मौत हो गई जबकि कार चालक पंचकूला के गांव भरेली निवासी टिंकू उर्फ कुलदीप ने पीजीआई में दम तोड़ दिया। पुलिस ने दूल्हे के भाई दर्शन सिंह की शिकायत पर डंपर चालक के खिलाफ मामला दर्ज किया है।
^ओवरलोडिंग को लेकर माफिया काम कर रहा है। चेकिंग पर निकलते ही व्हट्सएप्प पर मैसेज हो जाता है। ओवरलोडिड वाहन एक जगह रुक जाते हैं। चालक भी उतरकर भाग जाता है। फिर दस-दस घंटे तक नहीं आता। डीसी को पत्र लिखकर पुलिस मदद मांगी गई है। सतीशसिंगला, सेक्रेटरी आरटीए अम्बाला।
नारायणगढ़ में आईजी आरसी मिश्रा मौके पर मुआयना करते हुए।
पूर्व पुलिस कमिश्नर भी करके गए थे दावे
31मार्च 2015 को जब पंचकूला-रूड़की नेशनल हाइवे-73 पर गांव रजपुरा के समीप कॉलेज बस और मिट्टी से भरे डंपर के बीच हुआ था। इसमें कुल 8 स्टूडेंट्स सहित टीचर्स की जान चली गई थी। अम्बाला-पंचकूला पुलिस कमिश्नर ओपी सिंह ने इस रोड से जुड़े तमाम एक्सीडेंट प्रोन एरिया का निरीक्षण किया था। साथ ही अधीनस्थ मुलाजिमों सहित अधिकारियों को आदेश जारी किए थे कि वह इन एक्सीडेंट प्रोन एरिया में सुधार करें।
नारायणगढ़ में मौके पर पड़ा क्षतिग्रस्त डंपर।
नारायणगढ़ में मौके का मुआयना करते एसपी अभिषेक जोरवाल पुलिस टीम।
हादसों की पीड़ा भी नहीं करवाती अहसास
अगरपुलिस और प्रशासन मिलकर सकारात्मक दृष्टि से काम करें तो ऐसा कोई वाहन नहीं जो नियमों को तोड़कर आगे बढ़ जाए और बिना नियमों के सड़कों पर उतर जाए। मगर ऐसा नहीं होता। हर कोई टेबल और कुर्सी तक ही सिमटा है। खास बात यह है कि हादसों में असमय मृत्यु का निशाना बनने वाले परिवारों की पीड़ा भी इन अधिकारियों को जिम्मेदारी का अहसास नहीं करवाती।
68 एक्सीडेंट प्रोन एरिया, सुधार एक में भी नहीं
पुलिसके अनुसार जिले में 68 एक्सीडेंट प्रोन एरिया हैं। इनमें सुधार को लेकर बड़े-बड़े दावे किए गए। मगर आज तक एक भी प्रोन एरिया को नहीं सुधारा गया। आंकड़ों की बात करें तो वर्ष 2016 में जनवरी से दिसंबर तक एक्सीडेंट प्रोन एरिया पर 258 हादसे हुए। इनमें 209 लोग घायल हुए और 176 लोग दम तोड़ गए। इसी तरह वर्ष 2017 में अब तक 41 लोगों की जान गई और 50 लोग घायल हो गए।
पुलिस ने बचाई चार जिंदगियां
घटनास्थलपर सबसे पहले पुलिस की पीसीआर पहुंची। सिपाही सतपाल, एएसआई कदम सिंह और हवलदार बिच्छा राम ने तवेरा में फंसे घायलों को अन्य लोगों की मदद से बाहर निकाला। तीनों पुलिसकर्मियों ने घायलों को पीसीआर से सिविल अस्पताल पहुंचाया जिन्हें वहां से पीजीआई रेफर कर दिया।
^पुलिस ने एफआईआर दर्ज कर ली है। हादसे के कारणों को लेकर जांच चल रही है। ओवरलोडिड वाहनों पर नकेल कसने की जिम्मेदारी आरटीए की है। अगर इसे लेकर आरटीए ने डीसी को पत्र लिखकर पुलिस की मदद मांगी है तो वह मुझसे मिल सकते हैं। मैं हरसंभव मदद के लिए तैयार हूं। डॉ.आरसी मिश्रा, आईजी अम्बाला।
hin_Deva mai_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva